
Правила и критерии за подбор на членове на Хъбовете за застъпничество
Проект „Гласове за промяна – Силата на общността“
1. Цел на подбора
[bookmark: _GoBack]Да бъдат избрани най-малко по петима активни членове за всеки от трите граждански групи за застъпничество в София, Дупница и Ботевград, общо най-малко 15 души, чрез прозрачна и равнопоставена процедура.
2. Условия за допустимост
1. навършени 18 години;
1. местоживеене в София, Дупница или Ботевград или тясна връзка с ромската общност в един от трите града;
1. подадена кандидатура в срок, с формуляр или кратко писмо.
3. Етапи на подбора
1. Преглед на кандидатурите. Проверява се дали кандидатът отговаря на условията за допустимост.
1. Кратко интервю с допуснатите кандидати, лично или по телефона.
1. Оценка и класиране по критериите в т. 4.
1. Уведомяване на всички кандидати за резултата до 01.05.2026г.
4. Критерии за оценка
	Критерий
	Точки

	Мотивация и желание за работа по правата на общността
	до 30

	Връзка с общността и познаване на местната ситуация
	до 25

	Комуникационни умения и готовност за диалог с институции
	до 20

	Предишен опит в общностна, доброволческа или граждански активна дейност (не е задължителен)
	до 15

	Възможност да отделя необходимото време
	до 10

	Общо
	100


При равен брой точки предимство имат кандидатите, които допринасят за баланс между мъже и жени и между възрастови групи в групата. Ако има достатъчно кандидати, се съставя и резервен списък.

	

5. Комисия за подбор
Решението се взема от комисия от 3 души, в която участват представители на СНЦ „Инициатива за равни възможности“ и на местните партньори. Членовете на комисията подписват декларация за липса на конфликт на интереси. Член на комисията, който е в роднинска или друга близка връзка с кандидат, не участва в оценката му.
6. Прозрачност и защита на личните данни
1. Кандидатите дават съгласие за обработване на личните им данни при кандидатстване.
1. Пълният списък с кандидати и точки е вътрешен документ и не се публикува.
1. Публично се обявява само броят избрани участници по градове или имената на избраните, след като те са дали съгласие.
Асоциация Интегро координира проект ROVA в България

